Douglas Sirk

Hans Detlef Sierck eli Douglas Sirk (26. huhtikuuta 1897 Hampuri, Saksan keisarikunta – 14. tammikuuta 1987 Lugano, Ticino, Sveitsi) oli saksalaissyntyinen elokuvaohjaaja, joka teki uransa pääasiassa Hollywoodissa. Sirk tunnetaan erityisesti melodraamojen ohjaajana.

Ura

Saksa 
Douglas Sirk opiskeli draamaa ja taidehistoriaa ja aloitti uransa teatteriohjaajana Saksassa. Hän siirtyi elokuvaohjaajaksi 1934 Saksan kansallissosialistisen työväenpuolueen noustua valtaan. Sirkin ensimmäinen elokuva oli Zwei genies (1934). Vuonna 1934–1937 hän ohjasi melodraamoja, musikaalielokuvia ja monia Zarah Leanderin elokuvia. Loppusointu-musikaali (Schlußakkord, 1936) toi Sirkille voiton Venetsian elokuvajuhlilla. Vuonna 1939 hän oli ehdolla Cannesin elokuvajuhlien Kultaisen palmun saajaksi elokuvasta Boefje.

Vasemmistolainen Sirk ja hänen juutalainen vaimonsa lähtivät natsi-Saksasta Yhdysvaltoihin vuonna 1937.

Hollywood 
Hollywoodissa Sirkiltä kuitenkin kesti useita vuosia ennen kuin hän sai ensimmäisen ohjaustyön, joka oli propagandaelokuva Hitler’s Madman (1943). 1940-luvulla Sirk ohjasi sekalaisen joukon elokuvia kuten musikaalikomedian Valeranskatar (1949) ja film noir -elokuvat Pisara myrkkyä (1948) ja Polttomerkitty (1949).

Vuonna 1950 Sirk solmi sopimuksen Universalin kanssa. Universalilla Sirkin ohjaajan ura jatkui komedia- ja musikaalielokuvien parissa. Lännenelokuva Punainen kotka (1954) julkaistiin 3D-elokuvana ja sen pääosaa esittää Rock Hudson. Sirkin uran käännekohdaksi muodostui vuonna 1954 valmistunut melodraama Lääkärin omatunto. Elokuva oli välitön menestys ja nosti Rock Hudsonin tähdeksi. Lääkärin omatunnosta alkoi myös Sirkin, Hudsonin, tuottaja Ross Hunterin ja elokuvaaja Russell Mettyn menestyksekäs yhteistyö. Yhteistyö jatkui melodraamassa Kaikki minkä taivas sallii (1955). Sirkin uran parhaimpana elokuvana pidetään usein Tuuleen kirjoitettu -elokuvaa (1956), joka poikkeuksellisesti sai myös aikalaiskriitikoiden hyväksynnän. 

Vaikka Sirk tunnetaan ennen muuta melodraamoistaan, hän ohjasi 1950-luvulla myös muita elokuvia kuten sotaelokuvan Taisteluhymni (1956) ja seikkailuelokuvan Kaikki puolestasi (1955), joissa kummassakin pääosassa oli Rock Hudson. Sirkin viimeiseksi Hollywood-elokuvaksi jäi melodraama Suurinta elämässä (1959), joka oli tuolloin Universalin historian suurin menestyselokuva.

Tämän jälkeen Sirk muutti takaisin Saksaan, jossa teki kolme lyhytelokuvaa ennen uran päättymistä. Vuonna 1978 hänet palkittiin Saksassa elämäntyöstään.

Vaikutus ja arvostus 
Douglas Sirkin melodraamojen arvon löysivät ensimmäisenä Cahiers du cinéman auteur-kriitikot 1950-luvun loppupuolella. 1970-luvulla feministinen ja psykoanalyyttinen elokuvatutkimus löysivät Sirkin uudelleen. Sirk on ollut myös monien yhdysvaltalaisten ohjaajien suosikki (muun muassa Martin Scorsese, Jonathan Demme, Quentin Tarantino ja Todd Haynes). Euroopassa Sirkillä on ollut suuri vaikutus muun muassa Rainer Werner Fassbinderiin ja Pedro Almodóvariin.

Sirkillä on ollut myös erittäin suuri vaikutus yhdysvaltalaiseen saippuaoopperaan. Roger Ebert kirjoitti Tuuleen kirjoitettu -elokuvan arvostelussa, että siinä on idullaan niin Dallas, Dynastia kuin kaikki muutkin pääkatseluaikaan lähetyt saippuasarjat. Ebertin mukaan Sirkiltä on lähtöisin näiden sarjojen tyyli, jossa järkyttävään käyttäytymiseen suhtaudutaan intohimoisen vakavamielisesti.

Filmografia 
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#CCCCCC" align="center"
! Vuosi !! Alkuperäinen nimi !! Suomenkielinen nimi
|-
| rowspan=3|1935|| Das Mädchen vom Moorhof ||
|-
| April, April! ||
|-
| Stützen der Gesellschaft ||
|-
| rowspan=4|1936|| La Chanson du souvenir ||
|-
| T’ was een April ||
|-
| Schlußakkord || Loppusointu
|-
| Das Hofkonzert || Hovikonsertti
|-
| rowspan=2|1937|| Zu neuen Ufern || Vieraille rannoille
|-
| La Habanera || Habanera
|-
| 1938|| Accord Final ||
|-
| 1939|| Boefje ||
|-
| 1943|| Hitler’s Madman ||
|-
| 1944|| Summer Stormv ||
|-
| 1946|| A Scandal in Paris ||
|-
| 1947|| Lured || Tyttöjä kadoksissa|-
| 1948|| Sleep, My Love || Pisara myrkkyä|-
| rowspan=2|1949|| Shockproof || Polttomerkitty|-
| Slightly French || Valeranskatar|-
| 1950|| Mystery Submarine ||
|-
| rowspan=4|1951|| The First Legion ||
|-
| Thunder On The Hill || Tuoksuvan kirjeen salaisuus|-
| The Lady Pays Off ||
|-
| Week-End With Father || Kuherrusmatka kuudelle|-
| 1952|| No Room for the Groom || Ei sijaa sulhaselle|-
| 1952|| Has Anybody Seen My Gal? || Ei rikkautta vaan rakkautta|-
| rowspan=3|1953|| Meet Me at the Fair ||
|-
| Take Me To Town ||
|-
| All I Desire || Miksi jätit minut|-
| rowspan=3|1954|| Taza, Son of Cochise || Punainen kotka|-
| Magnificent Obsession || Lääkärin omatunto|-
| Sign Of The Pagan || Attila, hunnien kuningas|-
| rowspan=2|1955|| Captain Lightfoot || Kaikki puolestasi|-
| All That Heaven Allows || Kaikki minkä taivas sallii|-
| rowspan=2|1956|| There’s Always Tomorrow || Onni päättyy huomenna|-
| Written on the Wind || Tuuleen kirjoitettu|-
| rowspan=2|1957|| Battle Hymn || Taisteluhymni|-
| Interlude || Salzburgin rakastavaiset|-
| rowspan=2|1958||The Tarnished Angels || Paholaisen enkelit|-
| A Time to Love and a Time to Die || Rakasta tänään, huomenna…|-
| 1959|| Imitation of Life || Suurinta elämässä|-
| 1979|| Bourbon Street Blues ||
|}

 Lähteet 

Kirjallisuutta
Evans, Victoria L.: Douglas Sirk, Aesthetic Modernism and the Culture of Modernity. Edinburgh University Press, 2017. ISBN 978-1-4744-0939-1.
  Halliday, Jon (toim.): Sirk on Sirk'', Sarja: Directors on Directors, Faber, 1997 ISBN 9780571190980

Saksalaiset elokuvaohjaajat
Yhdysvaltalaiset elokuvaohjaajat
Vuonna 1897 syntyneet
Vuonna 1987 kuolleet